Бэрнат

**Бэрнат** (*Бернат*, *Бернят*, *Барнат*, *Парнат*), **Бэрнад** — мужчынскае імя і вытворнае ад яго прозьвішча.

## Паходжаньне

Бернад або Бернат, пазьней Бэрнат або Пэрнат (Bernad, Bernat, Pernat) і Гатуберн (Hathubern) — імёны германскага паходжаньня. Іменная аснова берн- (бэрн-) (імёны ліцьвінаў Бэрніка, Бернар, Бэрнард; германскія імёны Bernico, Bernar, Bernard) паходзіць ад германскага beran 'мядзьведзь', а аснова -гад- (-ад-, -ат-) (імёны ліцьвінаў Ядвіга, Гатман, Гатаўт; германскія імёны Hadwig, Hadoman, Hathald) — ад гоцкага *haþus, германскага hathu 'бой'. Таксама літоўска-польская форма Бэрнат разглядаецца як вытворная ад германскага імя Бэрнард.

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Biernat (Biernata, Birnat, Barnat).

Варыянты імя ў гістарычных крыніцах: *послове немецкии от князя Берната Вандецборху* (1 верасьня 1481 году); *Петру Берънатовичу жеребя* (6 сакавіка 1488 году); *бояре медницкие Нецко и Бернатъ Нарвоишевичы* (25 траўня 1495 году); *Андрею а Бернату Германовичам о имене Нарушовщину* (1495 год); *земян волынскихъ, в Миколая Бернатовича… а в брата его Юхна Бернатовича* (1 траўня 1498 году); *землю, што на Петре Берънатовичы* (21 сакавіка 1499 году); *земянъ луцкихъ, в сестренцовъ своихъ, в Миколая и въ его брата Юха Берънатовичовъ* (18 студзеня 1504 году); *людеи у [[Высокі Двор|Высокодворскомъ]] жо повете на имя Симана, а Берната [[Віцейка|Витеиковичов]]* (10 чэрвеня 1511 году); *земянина волынского Миколая Бернатовича* (4 лютага 1512 году); *люди в [[Анікшты|Оникштенском]] повете, въ Крашинскои волости, на има Берната Буткевича* (12 красавіка 1512 году); *у бояр наших Ошменского повета, у Андреика а в Берната Германовичовъ* (1 студзеня 1515 году); *в Дорсунишском повете шестьдесят чоловеков… а Берната [[Мінтаўт|Минтовтовича]] <…> в Жомоитском повете у Ясвоинскои волости… слуг путных… Берната* (26 студзеня 1516 году); *людеи осмъ служоб в Дубицком повете… а Бернатовича Михаила зъ его братомъ Заморчиком* (15 сакавіка 1516 году); *у Виленскомъ повете в [[Рудаміна|Рудоминскои]] волости людеи… а Берната* (18 верасьня 1516 году); *Пацъко Берънатовичъ*, *Бернатъ Андреевичъ… Бернатъ Ходковичъ*, *Бернать Станковичъ*, *Бернатъ Хоткевичь*, *Петръ Берънатовичъ*, *Сташко Берънатовичъ*, *Берънать Ропановичъ*, *Бернатъ Ивашковичъ*, *Петрашко Бернатовичъ… Бернатъ Богдановичъ*, *Бернатъ [[Ганус (імя)|Ганусовичъ]]… Берънатъ Кореевичъ*, *Берънатъ Михаиловичъ*, *Бернатъ Томъковичъ*, *Лавринец Берънатовичъ… Бернатъ Петровичъ*, *Богдан Берънатович*, *Воитехъ Берънатович* (1528 год); *люди [[Жыжмары|Жижморские]]… [[Ганус (імя)|Ганусь]] Бернатовичъ* (23 студзеня 1529 году); *Станиславу Берънатовичу, старому литъвину* (1529—1530 гады); *Станиславъ Берънятовичъ, дворянин* (10 чэрвеня 1530 году); *Гануса Бернатовича* (15 лістапада 1533 году); *Федко а Бернатъ Борковичи поведили, ижъ которое именье они мають в селе своемъ на имя в Борисове* (13 красавіка 1534 году); *землю Бернатовщину… пустовщины… Бернатишку… землю… Бернатовщину… Бернат [[Вітарт|Витортович]]* (1537—1538 гады); *люди ее мелокгянъские… Берънят* (5 сакавіка 1541 году); *Бернат [[Эйгін|Еикгинович]]* (1 ліпеня 1542 году); *светьковъ… а Беръната Лукашевича* (28 ліпеня 1542 году); *села Бернатовичи* (1554 год); *Барнат Юрдатович* (сьнежань 1556 году); *Macziey, Fiedor a Bernath Stankiewiczy… Bernath Stasiew. <…> Biernath a Jan Bohdanowiczy* (1558 год); *Родъ Бернатовичовъ*, *Бернатъ Юревичъ*, *Бернатъ Лукашевичъ*, *Бернатъ Андрюшковичъ* (1567 год); *Матей Локштутевичъ, сынъ одинъ Юрко, при немъ брать его Бернатъ… служба Дымокуровъ боярская… Бернатъ Дымокуръ* (1595 год); *Ян Бернатовичъ… Бернатъ [[Міл (імя)|Милевич]]* (XVI ст.); *Ławrzyn Bernatowicz… Bernat Mikolaiewicz* (20 лістапада 1604 году); *Stasiuk Bernatowicz* (1641 год); *Michał Bernad* (1675—1677 гады); *Elisabeta Bernatowna* (26 красавіка 1705 году); *Jacobus Bernatowicz* (25 ліпеня 1751 году); *Barnatowicz* (1786—1788 гады); *Franciscus Bernotowicz* (3 верасьня 1787 году); *Marianna Anna Parnatt* (1799 год).

## Носьбіты
* Бернат Альгерт (Biernat Olgiert) — маршалак дворны Сьвідрыгайлы, які ўпамінаецца ў 1445 і 1451 гадох 
* Пётар Бернатавіч — літоўскі баярын, які ўпамінаецца ў 1488 годзе
* Нецька і Бернат Нарвойшавічы — медніцкія баяры, якія ўпамінаюцца ў 1495 годзе
* Андрэй і Бернат Германавічы — ашмянскія баяры, якія ўпамінаюцца ў 1495 і 1515 гадох
* Станіслаў Бернатавіч — літоўскі дваранін, стары ліцьвін, які ўпамінаецца ў 1529—1530 гадох
* Бернат Юр'евіч — жыхар Жамойцкага староства, які ўпамінаецца ў 1537—1538 гадох
* Мальгарэта Балтрамееўна Бернат — расенская зямянка, якая ўпамінаецца ў 1584 годзе

Бэрнаты (Bernat) — прыгонныя зь вёскі Агароднікаў, Амбросаўшчыны і Вашчынікаў (каля Жупранаў), якія ўпамінаюцца ў XIX стагодзьдзі.

Бэрнатовічы (Bernatowicz) — прыгонныя з ваколіцаў Сьвянцянаў, вёсак Клікуноў, Кулю і Бобрышкаў (Троцкі павет), ваколіцаў Аліты і Дусьмянаў, якія ўпамінаюцца ў XIX стагодзьдзі.

Бернатовічы — парафіяне касьцёла ў Росіцы на 1861 год.

Бернаты — парафіяне царквы ў Лапічах (Меншчына) на 1870—1883 гады.

Бэрнатовічы (Bernatowicz) гербу Акшак — літоўскі шляхецкі род з Троцкага павету.

Ґейштаф-Бернатовічы — літоўскі шляхецкі род.

Бэрнатовіч (Bernatowicz) — прозьвішча, зафіксаванае ў XIX стагодзьдзі ў ваколіцах Сувалкаў.

Барнатовіч — прозьвішча, гістарычна зафіксаванае на тэрыторыі цяперашняй Летувы.

У актах Вялікага Княства Літоўскага ўпаміналася сяло Бернатавічы (*Бернатовичи*) каля Рудаміны.

У 1595 годзе ў Жамойцкім старостве ўпамінаўся маёнтак Бернатавічы, у 1690 годзе — фальварак Бэрнатавічы.

На 1909 год існаваў фальварак Бернадынка ў Менскім павеце Менскай губэрні.

На гістарычнай Браслаўшчыне існуюць вёскі Бярнаты і Бернатоўшчына, на гістарычнай Берасьцейшчыне — Бярнады, на гістарычнай Слонімшчыне — Бярнатаўшчына. На гістарычнай Браслаўшчыне існаваў засьценак Бэрнатышкі.

## Глядзіце таксама
* Берн
* Гата

## Крыніцы

Катэгорыя:Мужчынскія імёны